Virðulegur forseti . Mér er heiður að svara fyrir Framsfl . Hins vegar vil ég taka undir það sem hér hefur verið kallað fram í að það er auðvitað ekki eðlilegt að beina þessu til mín , að nota tímann til þess að skamma aðra hv. þingmenn sem ekki geta veitt andsvar í þessari umræðu . ( ÖS : Þeir geta komið sér á mælendaskrá . Menn eru búnir að bíða eftir því sólarhringum saman . ) Þá á hv. þm. eins og ég veit að hann hefur gert fyrr að vekja athygli á því í sinni ræðu . Það hefur hann gert og ekki fengið önnur svör en þau að hv. þingmenn Framsfl . eins og þingmenn Sjálfstfl. virðast vera harla ánægðir með það að fjmrh. og formaður efh. - og viðskn. sitji fyrir svörum fyrir hönd ríkisstjórnarflokkanna . Ég vil einungis segja að það hefur reyndar komið fram og mun koma betur fram þegar hæstv. félmrh . ræðir hér sín mál að það hefur auðvitað verið haft samráð og samstarf við verkalýðshreyfinguna um þessi mál . Það er hins vegar ( Gripið fram í . ) ljóst og það liggur fyrir að það er ekki samstaða á milli verkalýðshreyfingarinnar og ríkisstjórnarinnar í þessum málum . ( ÖJ : Það hefur ekkert samráð verið haft . ) Varðandi þetta mál sem hér er til umræðu vegna frammíkallsins , þá vil ég bara enn einu sinni - - - af því að hv. þm. bað nú eiginlega um það í sinni ræðu áðan - - - þá skal ég enn þá einu sinni ( ÖS : ... í andsvari . ) Ég veit það . Ég er ekki í andsvari við hann en hann kallar fram í og þess vegna er ástæða fyrir mig að ítreka það enn á ný að það var farið af stað með samráð . Því miður var það ekki eins mikið og ég hafði ætlað vegna þess að hv. þm. og samtök hans kusu að fara þá leið að fara gegn frumvarpsdrögunum . ( ÖJ : Kusum lýðræði gegn einræði . ) Hv. þm. getur kallað fram í . Það verður væntanlega fært til bókar . En þetta átti nú að vera andsvar við andsvari hv. þm. Össurar Skarphéðinssonar . ( Gripið fram í . ) ( Forseti ( StB ) : Forseti vill biðja hv. þingmenn og hæstv. ráðherra að hefja ekki efnislegar umræður í andsvari . )